Foto: @adgpi / Twitter Hindiston armiyasining harbiy alpinistlardan tashkil topgan ekspeditsiyasi Himolay tog‘larida qor odamning izlarini topdi, deb xabar berdi Hindiston mudofaa vazirligi. Xabarda aytilishicha, o‘lchami 81x38 sm bo‘lgan izlar Nepal hududidagi Makalu cho‘qqisi yaqinida aniqlangan. «Tutqich bermas qor odamni avvalroq «Makalu-Barun» milliy parkida ko‘rishgan», — deyiladi xabarda. Foto: @adgpi / Twitter Vazirlik topilgan izlar suratga olingani va suratlar olimlarga topshirilganini bildirgan. 2007 yilda jurnalistlar Everest hududida qor odamning izlari topilganini xabar qilishgandi.